Hűnek kell lenned önmagadhoz minden körülmények között. Ez azt jelenti, hogy nem kell félned attól, hogy megtedd, amit akarsz. Nem kell félned attól, hogy határokat állíts fel. Megvan a saját hitrendszered és véleményed, állj ki az értékeidért, viseld azt, amit szeretnél és egyszerűen csak kövesd a belső iránytűdet. Az önazonosság sokat segít abban, hogy magadra találj egy nehéz periódusban.
Próbálj rendszeresen sétálni a természetben, hogy újra kapcsolatba léphessen vele. A jóga egy másik hatalmas, lélekhelyreállító módszer. Sok ember, akit trauma ért, vagy éppen egy nehéz megrázkódtatásból próbál magához térni, alkalmazza a jóga jótékony hatásait terápiás céllal. Ha fizikailag megerősödsz, a lelked is szárnyakra talál újból.
Kezeld helyén a múltadat
Amíg a múltunk árnyéka mögé bújva próbálunk evickélni a mindennapokban, addig egészen biztos, hogy nem lehetünk boldogok. A múlt sokszor frusztrációt, szorongásokat okoz. Ennek pedig az az oka, hogy nem tudjuk a megfelelő polcra helyezni az akkor történteket. Lépésről lépésre kell elengedni a múltban ért fájó dolgokat ahhoz, hogy te is egyre erősebbé és lelkileg egészségesebbé válhass.
Ismerkedj meg a saját érzéseiddel
Néha nem árt a befelé figyelés. Ez persze elsőre fájdalmas lehet, hiszen a negatív érzésekkel szembekerülni sosem kellemes. Azonban, ha képes vagy elfogadni, hogy ez is csak egy állapot, akkor a lelked egyre gyorsabban kezdi meg az öntisztulást. Így pedig a negatív érzések szépen sorjában kiürülnek belőled. Erre egyébként a meditáció egy kiváló módszer.
Fejleszd a személyiségedet
Hatalmas igazság, hogy a tudás az, amit senki sem vehet el tőled. Tegyél valamit magadért. Kezd bele valaminek a tanulásába, legyen az csak hobbi, vagy egy új szakma kitanulása, nem számít. A lényeg, hogy többet akarj kihozni magadból. Ez rengeteget segít és építően hat rád majd szellemileg és lelkileg is.
érzelmek háborúja fejlődés önismeret